作者：吴文英
词牌/韵律：丹凤吟

paragraphs: 丽景长安人海，避影繁华，结庐深寂。
灯窗雪户，光映夜寒东壁。
心凋鬓改，镂冰刻水，缥简离离，风签索索。
怕遣花虫蠹粉，自采秋芸熏架，香泛纤碧。
更上新梯窈窕，暮山澹著城外色。
旧雨江湖远，问桐阴门巷，燕曾相识。
吟壶天小，不觉翠蓬云隔。
桂斧月宫三万手，计元和通籍。
软红满路，谁聘幽素客。